CELEX: 32006D0731
Language: lt
Date: 1161907200000
Title: 2006/731/EB: 2006 m. spalio 27 d. Komisijos sprendimas dėl standarto EN 13000:2004 Kranai. Savaeigiai kranai nuorodos, kuria nustatoma apribojamoji nuostata, paskelbimo pagal Europos Parlamento ir Tarybos direktyvą 98/37/EB (pranešta dokumentu Nr. C(2006) 5059)   (Tekstas svarbus EEE)

28.10.2006   
            
            
               LT
            
            
               Europos Sąjungos oficialusis leidinys
            
            
               L 299/26
            
         
      KOMISIJOS SPRENDIMAS
   
   2006 m. spalio 27 d.
   dėl standarto EN 13000:2004 „Kranai. Savaeigiai kranai“ nuorodos, kuria nustatoma apribojamoji nuostata, paskelbimo pagal Europos Parlamento ir Tarybos direktyvą 98/37/EB
   (pranešta dokumentu Nr. C(2006) 5059)
   (Tekstas svarbus EEE)
   (2006/731/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. birželio 22 d. Europos Parlamento ir Tarybos direktyvą 98/37/EB dėl valstybių narių įstatymų, susijusių su mašinomis, suderinimo (1), ypač į jos 6 straipsnio 1 dalį,
   atsižvelgdama į nuolatinio komiteto, įsteigto pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį, nuomonę,
   kadangi:
   
               (1)
            
            
               Kai nacionalinis standartas, kuriuo į nacionalinę teisę perkeliamas darnusis standartas ir kurio nuoroda buvo paskelbta Europos Sąjungos oficialiajame leidinyje, apima vieną ar daugiau Direktyvos 98/37/EB I priede aprašytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka šiuos esminius reikalavimus.
            
         
               (2)
            
            
               Pagal Direktyvos 98/37/EB 6 straipsnio 1 dalį Vokietija pateikė oficialų protestą dėl Europos standartizacijos komiteto (CEN) 2004 m. balandžio 22 d. priimto standarto EN 13000:2004, kurio nuoroda dar nebuvo paskelbta Europos Sąjungos oficialiajame leidinyje.
            
         
               (3)
            
            
               Komisija, išnagrinėjusi standartą EN 13000:2004, nustatė, kad jis neatitinka kai kurių Direktyvos 98/37/EB I priede nustatytų esminių sveikatos ir saugos reikalavimų, t. y. 4.2.1.4 punktu nustatyto reikalavimo (krovimo valdymas) kartu su 1.1.2 punkto c papunkčio (saugos integravimo principai), 1.2.5 punkto (valdymo būdo parinkimas), 1.3.1 punkto (stabilumas), 4.1.2.1 punkto (rizika dėl stabilumo stokos) ir 4.1.2.3 punkto (mechaninis atsparumas) reikalavimais. Konkrečiai dėl standarto 4.2.6.3.1, 4.2.6.3.2 ir 4.2.6.3.3 punktų nustatytos savaeigių kranų projektavimo ir konstravimo priemonės neužtikrina pakankamai aukšto saugos lygio naudojant gaminį numanomu būdu. Visų pirma standarte nenustatytos tinkamos apsaugos priemonės, skirtos apsisaugoti nuo netinkamo nominaliosios galios ribotuvui skirto jungiamojo įrenginio naudojimo.
            
         
               (4)
            
            
               Todėl saugos ir teisinio tikrumo tikslais kartu su šio standarto nuoroda Europos Sąjungos oficialiajame leidinyje turėtų būti skelbiamas atitinkamas perspėjimas.
            
         
               (5)
            
            
               Valstybės narės turėtų įtraukti tokį perspėjimą į nacionalinius standartus, kuriais į nacionalinę teisę perkeliamas standartas EN 13000:2004,
            
         PRIĖMĖ ŠĮ SPRENDIMĄ:
   1 straipsnis
   Standarto EN 13000:2004 „Kranai. Savaeigiai kranai“ nuorodos Europos Sąjungos oficialiajame leidinyje turi būti skelbiamos, kaip nurodyta priede.
   2 straipsnis
   Valstybės narės, pagal Direktyvos 98/37/EB 5 straipsnio 2 dalį skelbdamos nacionalinio standarto, kuriuo į nacionalinę teisę perkeliamas darnusis standartas EN 13000:2004, nuorodas, kartu pateikia tokį patį perspėjimą, koks pateikiamas šio sprendimo priede.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. spalio 27 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 207, 1998 7 23, p. 1. Direktyva su pakeitimais, padarytais Direktyva 98/79/EB (OL L 331, 1998 12 7, p. 1).
   
      (2)  OL L 204, 1998 7 21, p. 37. Direktyva su paskutiniais pakeitimais, padarytais 2003 m. Stojimo aktu.
   
      PRIEDAS
      
         „(Darniųjų standartų pavadinimų ir nuorodinių žymenų skelbimas pagal direktyvą)
         
                     ESO (1)
                     
                  
                  
                     Darniojo standarto nuorodinis žymuo ir pavadinimas
                     (ir pamatinis dokumentas)
                  
                  
                     Pirmą kartą paskelbta OL
                  
                  
                     Pakeičiamo standarto nuorodinis žymuo
                  
                  
                     Pakeičiamo standarto atitikties prielaidos atšaukimo data
                     1 pastaba
                  
               
                     CEN
                  
                  
                     EN 13000:2004
                     Kranai. Savaeigiai kranai
                  
                  
                     Skelbiama pirmą kartą
                  
                  
                     —
                  
                  
                      
                  
               
                     Perspėjimas: Šis paskelbimas neskirtas šio standarto 4.2.6.3.1, 4.2.6.3.2 ir 4.2.6.3.3 punktams, kurių taikymas nesuteikia prielaidos, kad bus laikomasi Direktyvos 98/37/EB I priedo 4.2.1.4 punktu nustatyto esminio sveikatos ir saugos reikalavimo, taikomo kartu su minėto priedo 1.1.2 punkto c papunkčiu, 1.2.5, 1.3.1, 4.1.2.1 ir 4.1.2.3 punktais nustatytais reikalavimais.
                  
               
                     1 pastaba:
                  
                  
                     paprastai standarto atitikties prielaidos atšaukimo data – tai panaikinimo data, kurią nustato Europos standartizacijos organizacija, tačiau šių standartų naudotojai turėtų įsidėmėti, kad tam tikrais išimtiniais atvejais, ši data gali būti ir kita.
                  
               
                     2.1 pastaba:
                  
                  
                     naujojo (arba pakeisto) standarto taikymo sritis yra tokia pati kaip pakeičiamo standarto. Suėjus nustatytam terminui, pakeičiamo standarto taikymas nebesuteikia atitikties esminiams direktyvos reikalavimams prielaidos.
                  
               
                     3 pastaba:
                  
                  
                     jei daromi pakeitimai, nuorodinis standartas yra EN CCCCC:YYYY, jo ankstesni pakeitimai, jei jų buvo, ir naujasis cituojamas pakeitimas. Todėl pakeičiamą standartą (3 skiltis) sudaro EN CCCCC:YYYY ir jo ankstesni pakeitimai, jei jų buvo, išskyrus naująjį cituojamą pakeitimą. Suėjus nustatytam terminui pakeičiamo standarto taikymas nesuteikia atitikties esminiams direktyvos reikalavimams prielaidos.
                  
               
                     4 pastaba:
                  
                  
                     gaminio atitikties prielaidos laikomasi, kai gaminys atitinka 1 dalies ir atitinkamos 2 dalies reikalavimus ir kai ta 2 dalis taip pat nurodoma Europos Sąjungos oficialiajame leidinyje pagal Direktyvą 98/37/EB.
                  
               Pastaba:
         
                     —
                  
                  
                     Visą informaciją apie esamus standartus gali suteikti Europos standartizacijos organizacijos arba nacionalinės standartizacijos įstaigos, kurių sąrašas pateikiamas Europos Parlamento ir Tarybos direktyvos 98/34/EB (2) su pakeitimais, padarytais Direktyva 98/48/EB (3), priede.
                  
               
                     —
                  
                  
                     Nuorodų skelbimas Europos Sąjungos oficialiajame leidinyje nereiškia, kad standartai parengti visomis Bendrijos kalbomis.
                  
               
                     —
                  
                  
                     Šiuo sąrašu pakeičiami visi ankstesni sąrašai, skelbti Europos Sąjungos oficialiajame leidinyje. Komisija užtikrina, kad šis sąrašas bus atnaujinamas.
                  
               Daugiau informacijos apie darniuosius standartus rasite http://europa.eu.int/comm/enterprise/newapproach/standardization/harmstds/
      
      
         (1)  ESO – Europos standartizacijos organizacija:
      
                  —
               
               
                  CEN: rue de Stassart 36, B-1050 Brussels, tel. (32-2) 550 08 11; faksas (32-2) 550 08 19 (http://www.cenorm.be);
               
            
                  —
               
               
                  CENELEC: rue de Stassart 35, B-1050 Brussels, tel. (32-2) 519 68 71; faksas (32-2) 519 69 19 (http://www.cenelec.org);
               
            
                  —
               
               
                  ETSI: 650, route des Lucioles, F-06921 Sophia Antipolis, tel. (33) 492 94 42 00; faksas (33) 493 65 47 16 (http://www.etsi.org).
               
            
         (2)  OL L 204, 1998 7 21, p. 37.
      
         (3)  OL L 217, 1998 8 5, p. 18.“